আ'শা হামদান

**আবদুর রহমান ইবনে আবদুল্লাহ ইবনুল হারিস আল-হামদানি** () ছিলেন ছিলেন সপ্তম শতাব্দীর শেষভাগের একজন কুফীয় কবি। তিনি সাধারণত **আ'শা হামদান** (أعشى همدان) বা **আল-আ'শা** (الاعشي) নামে অধিক পরিচিত ছিলেন। ৭০১ বা ৭০২ সালে হাজ্জাজ বিন ইউসুফ তাকে কুফায় মৃত্যুদণ্ড প্রদান করেন। 

## জীবনী
আ'শা কুফায় জন্মগ্রহণ করেন। তিনি দক্ষিণ আরবের হামদান গোত্রের সদস্য ছিলেন। তিনি প্রথমে একজন হাদিস বর্ণনাকারী ও ক্বারি (কুরআন তিলাওয়াতকারী) হিসেবে নিজের কর্মজীবন শুরু করেন। তিনি বিশিষ্ট ধর্মতত্ত্ববিদ আমির আল-শাবির বোনকে বিয়ে করেন এবং আমির তাঁর বোনকে বিয়ে করেন।

পরবর্তীতে তিনি কবিতার দিকে ঝুঁকে পড়েন। বলা হয়, তিনি একবার স্বপ্নে নিজেকে ‘যব’ (আরবি শি'র) দিয়ে পূর্ণ একটি ঘরে দেখেন, যা ‘কবিতা’ অর্থেও ব্যবহৃত হয়। এরপরই তিনি কবিতা রচনা শুরু করেন। আ'শা হাজ্জাজ বিন ইউসুফের গভর্নরকালে (৬৯৪–৭১৪) কুফাবাসীদের সাথে সামরিক অভিযানে অংশগ্রহণ করেন; যদিও তা সবসময় স্বেচ্ছায় ছিল না। তবে মাকরানে পরিচালিত একটি অভিযানে তার স্বাস্থ্যের মারাত্মক অবনতি ঘটে। তিনি কুফার সেনাপতি ইবনে আশয়াসের অধীনে দায়লাম অঞ্চলে যুদ্ধ করেন। তার একটি কবিতা অনুযায়ী, সেখানে তিনি বন্দি হন এবং পরে এক দায়লামি নারীর প্রেম লাভ করেন, যিনি তাকে মুক্তি পেতে সাহায্য করেন। 

পরবর্তীতে তিনি ইবনে আশআসের নেতৃত্বে হাজ্জাজ ইবনে ইউসুফ এবং সাধারণভাবে উমাইয়াদের বিরুদ্ধে ইরাকিদের বৃহৎ বিদ্রোহে তার মুখপাত্রের মতো ভূমিকা পালন করেন। তিনি ৭০১ বা ৭০২ সালে সংঘটিত দার আল-জামাজিমের যুদ্ধে উপস্থিত ছিলেন, যেখানে ইবনে আশআস পরাজিত হয়ে পালিয়ে যান এবং আ'শা উমাইয়া সৈন্যদের হাতে বন্দি হন। এরপর তাকে হাজ্জাজের সামনে আনা হয়, যিনি তার ও উমাইয়াদের বিরুদ্ধে সমালোচনামূলক কবিতা রচনার জন্য তাকে দোষারোপ করেন। তখন আ'শা তার প্রশংসায় একটি কবিতা আবৃত্তি করে হাজ্জাজের অনুগ্রহ লাভের চেষ্টা করেন। কিন্তু তাতে কোনো লাভ হয়নি; শেষ পর্যন্ত হাজ্জাজ বিন ইউসুফ তাকে মৃত্যুদণ্ড দেন।

## কবিতা
ঐতিহাসিক ভ্যান জেল্ডার আ'শার কবিতাকে “ব্যক্তিগত ও রাজনৈতিক উপাদানের এক আকর্ষণীয় মিশ্রণ” হিসেবে বর্ণনা করেন। এনসাইক্লোপিডিয়া অফ ইসলামে আ'শার কবিতাগুলোকে “তাঁর অভিযাত্রা ও রাজনৈতিক অনুভূতির প্রতিফলন” হিসেবে বর্ণনা করা হয়েছে। তার কবিতায় তিনি প্রায়ই নিজের গোত্রভুক্ত ইয়েমেনি (দক্ষিণ আরবীয়) গোষ্ঠীর পক্ষে অবস্থান নিতেন এবং এর বিপরীতে উত্তর আরবীয় গোষ্ঠীর বিরোধিতা করতেন। তার এই রাজনৈতিক অবস্থান ও গোত্রীয় পক্ষপাত তার কবিতায় স্পষ্টভাবে ফুটে উঠেছে।  

তার কবিতাগুলোতে পরবর্তীতে সুরারোপ করে গান হিসেবে পরিবেশন করতেন তারই হামদানি গোত্রের সংগীতজ্ঞ আহমদ আল-নাসবি।

ঐতিহাসিক তাবারি আ'শার একটি কবিতার অংশ সংরক্ষণ করেছেন, যেখানে তিনি ইবনে আশআসের প্রশংসা করেন এবং হাজ্জাজ বিন ইউসুফের নিন্দা করেন:জাবুলিস্তান থেকে যে এক প্রেমিক উদিত হয়েছে, 

সাকিফ গোত্রে ছিল দুইজন মিথ্যাবাদী; একজন অতীতের, আর আরেকজন তার পরবর্তী।

হে আমার প্রতিপালক! সাকিফের বিরুদ্ধে হামদানের হাতে দাও শক্তি, অন্তত একটি দিনের জন্য, রাত্রি পর্যন্ত, যাতে আমরা সান্ত্বনা পাই অতীতের ঘটনার জন্য।

আমরা আশ্রয় নিয়েছিলাম এক শয়তানসদৃশ অবিশ্বাসীর কাছে, 

যখন সে অবিশ্বাসে সীমা লঙ্ঘন করল, মহান নেতা আবদুর রহমানের সঙ্গে।

সে অগ্রসর হলো কাহতান গোত্রের এক বিশাল বাহিনী নিয়ে, পঙ্গপালের মতো, আর মা'আদ ইবন আদনান থেকে সে নিয়ে এলো এক উত্তাল ও শক্তিশালী বাহিনী।

তাই শয়তানের সঙ্গী হাজ্জাজকে বলো, মাযহিজ ও হামদানের সামনে দৃঢ় হয়ে দাঁড়াতে;

কারণ তারা তাকে পান করাবে বিষের পেয়ালা,

এবং পাঠিয়ে দেবে ইবনে মারওয়ানের অঞ্চলের দিকে।

## তথ্যসূত্র


## গ্রন্থপঞ্জি

* 
* 
* 
*  

বিষয়শ্রেণী:আরব কবি
বিষয়শ্রেণী:মুসলিম কবি
বিষয়শ্রেণী:৭০০-এর দশকে মৃত্যু